User:Sebastian Sagayaraj M/sandbox

பெருந்தலைவர் காமராசர் <!காமராசர் விருதுநகரில் 15.07.1903ல் குமாரசாமி என்பவருக்கும் சிவகாமி அம்மையாருக்கும் 15.07.1903ம் ஆண்டு மகனாய்ப் பிறந்தார். அவர்தம் பாட்டியார் தம் பேரனுக்குத் தம் குலதெய்வமாகிய 'காமாட்சி' என்னும் பெயரைச் சூட்டினார். தாய் சிவகாமி செல்லமாய் 'ராசா' என்று அழைத்து வந்தார். தந்தை குமாரசாமி அவ்விரு பெயர்களையும் இணைத்துக் 'காமராசா'என்று பெயரிட்டார். இளமையிலேயே தம் தந்தை இறந்ததால் அவரது படிப்பு தடைபட்டது. அதனால் பள்ளியை விட்டு நிற்கவேண்டிய சூழல் ஏற்பட்டது. குடும்ப பொருப்பை ஏற்க வேண்டிய சூழல் ஏற்பட்டதால் ஒரு கடையில் வேலைக்குச் சென்று வந்தார். நாட்டுப்பணியில் ஆர்வம்: தமது பன்னிரண்டாம் அகவையில் அடிமட்டத்தொண்டராய் அரசியலில் நுழைந்த காமராசு நாட்டு விடுதலைப் போராட்டத்தில் ஆர்வம் கொண்டிருந்தார். அண்ணல் காந்தியடிகள் நடத்திய அறப்போராட்டங்கள் அவரை மிகவும் கவர்ந்தன. அது காரணமாய் தாம் செய்து வந்த தொழிலை மறந்தார். அண்ணல் காந்தியடிகளுடன் இணைந்து ஒத்துழையாமை இயக்கம், உப்புசத்தியாக்கிரகம், சைமன் கமிஷன் புறக்கணிப்பு,வெள்ளையனே வெளியேறு இயக்கம், கள்ளுக்கடை மறியல் போன்ற போராட்டங்களில் ஈடுபட்டார். அதன் காரணமாய் பல நாட்கள் சிறைச் சாலைகளில் அடைக்கப்பட்டார். முதல்வர் காமராசர்: தமது இளமைப்பருவத்தில் அரசியலில் நுழைந்த காமராசர் காங்கிரஸ் இயக்கத்தில் பல்வேறு பொருப்புக்களை வகித்தார்.1954ல் சென்னை மாநில முதலமைச்சரானார்.அவரது ஆட்சியில் தமிழகம் தொழில் வளர்ச்சியிலும், வேளாண் வளர்ச்சியிலும் முதலிடம் வகித்தது. தமிழகத்தின் பல பகுதிகளில் பல அணைகள் கட்டப்பட்டன. 'பள்ளி இல்லாச் சிற்றூர் இல்லை' என்னும் நிலையை உருவாக்கினார். மாணவர்களுக்கு மதிய உணவு திட்டம் தொடங்கப்பட்டது. வேலை இல்லாத் திண்டாட்டத்தைப் பெரிதும் ஒழித்தார். அவருடைய ஆட்சிக்காலம் "பொற்காலம்" என பெரிதும் போற்றப்பட்டது. முதல்வராக விளங்கிய காமராசர் அப்பதவியைத் துறந்து அகில இந்திய காங்கிரஸ் தலைவராய் விளங்கினார். மறைவு: 'படிக்காத மேதை', 'கறுப்புக்காந்தி', 'ஏழைப் பங்காளர்' என்றெல்லாம் அழைக்கப்பட்ட நம் பெருந்தலைவர் காமராசர் 02.10.1975 அன்று அண்ணல் காந்தியடிகள் பிறந்த நாளில் மறைந்தார். மனித நேயமிக்க மாமனிதர் மறைவிற்கு நாடே துயரத்தில் மூழ்கியது. அவருடைய உடல் இம் மறைந்தாலும் அவரது புகழ் இம்மண்ணில் இன்றும் என்றென்றும் நிலைத்திருக்கும். -->